„GIS Day – a Térinformatika Napja”

A Térinformatika Napját első alkalommal 1999-ben tartották. Ehhez a rendezvénysorozathoz 2013-ban csatlakozott a Pécsi Tudományegyetem, Természettudományi Kar Földrajzi és Földtudományi Intézete. Ebben az évben – tizedik alkalommal –, ismét megrendezésre kerül a Térinformatika Napja.

A térinformatika – ha nem is tudunk róla – teljesen körülvesz bennünket: mobiljaink műholdas helymeghatározást használnak, digitális térképeken navigálunk, hogy ne tévedjünk el… De ennél a térinformatika többre is képes: forradalmasítja a mezőgazdaságot, a szállítmányozást, az üzleti életet; de még a repülés, vagy a közműhálózatok sem képzelhetők el térinformatika nélkül. A térinformatika az elmúlt évtizedekben szakmává, kézzelfogható valósággá és tudományággá fejlődött.

Ha szeretné megismerni ennek a szakmának az érdekességeit és a technológiában rejlő gyakorlati lehetőségeket, jöjjön el a „X. GIS Day – a Térinformatika Napja” című rendezvényünkre!

A belépés ingyenes. Helyszín: 7624 Pécs, Ifjúság útja 6. Vargha Damján Konferenciaterem.

Kezdés: 2023.11.15. 10:00. Előadásaink közérthetőek.

Részletes program: <https://www.facebook.com/events/1026994555385537>

Kontakt: Dr. Halmai Ákos, halmaia@gamma.ttk.pte.hu